
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН МИНИСТРСЕН 
КАБИНЕЧӖ ҪИНЧЕН" САККУННЕ ТАТА ЧӐВАШ 
РЕСПУБЛИКИН "ЧӐВАШ РЕСПУБЛИКИНЧИ ТӲЛЕВСӖР ПРАВО ПУЛӐШӐВӖ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 30-мӗшӗнче
йышӑннӑ

1 статья 
Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунне (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 92 (I том), 
95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Респуб-ликин Саккунӗсен пуххи, 2013, 3, 5, 7 №-сем; 2014, 3, 6, 12 №-сем; 2015, 5, 
12 №-сем; 2016, 2, 6 №-сем; 2017, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, раштав уйӑхӗн 17-мӗшӗ; 2022, ҫу уйӑхӗн 5-мӗшӗ, авӑн уйӑхӗн 28-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ) ҫакӑн пек улшӑнусем кӗртес: 
14 статьяра:
83-мӗш пункта ҫакӑн пек ҫырса хурас:
"83) ҫӗр лаптӑкӗсем тӗлӗшпе тата (е) ҫӗрсем тӗлӗшпе Чӑваш Республикин патшалӑх нушисене тивӗҫтерес тӗллевпе, ҫавӑн пекех Раҫҫей Федерацийӗн Ҫӗр кодексӗн 3937 статйипе пӑхса хӑварнӑ тӗллевсемпе усӑ курма, регион пӗлтерӗшлӗ инженери сооруженийӗсене вырнаҫтарма е вӗсене тӗпрен юсама, ҫавӑн пекех линейлӑ объектсем шутланакан инженери сооруженийӗсен участокӗсене (пайӗсене) юсаса ҫӗнетме, тӗпрен юсама, икӗ е ытларах муниципаллӑ округӑн, хула округӗн территорийӗсенче ҫыхӑну енӗпе пулӑшу ӗҫӗсем пама ҫыхӑну линийӗсене тата сооруженийӗсене вырнаҫтарма тата вӗсене тӗпрен юсама, регион е муниципалитетсем хушшинчи пӗлтерӗшлӗ автомобиль ҫулӗсем автомобиль ҫулӗсемпе е чукун ҫулсемпе хӗресленекен вырӑнсем е автомобиль ҫулӗсем регион е муниципалитетсем хушшинчи пӗлтерӗшлӗ автомобиль ҫулӗсемпе пӗрлешекен вырӑнсем тӑвассине йӗркелесе ҫитерме, регион е муниципалитетсем хушшинчи пӗлтерӗшлӗ автомобиль ҫулӗсене туннельсенче вырнаҫтарма уҫӑ сервитут лартасси ҫинчен е ӑна лартма килӗшменни ҫинчен, уҫӑ сервитута пӑрахӑҫласси ҫинчен йышӑну тӑвать;";
ҫакӑн пек ҫырса 83-1-мӗш пункт хушса хурас:
"83-1) ҫӗр лаптӑкӗсем тата (е) ҫӗрсем тӗлӗшпе вӗсемпе Федерацин "Раҫҫей Федерацийӗн Ҫӗр кодексне ӗҫе кӗртесси ҫинчен" 2001 ҫулхи юпа уйӑхӗн 25-мӗшӗнчи 137-ФЗ №-лӗ саккунӗн 36 статйипе, 39 статйин 1-мӗш пункчӗпе пӑхса хӑварнӑ тӗллевсемпе усӑ курма, икӗ е ытларах муниципаллӑ округӑн, хула округӗн территорийӗсенче вырнаҫнӑ линейлӑ объектсене ӗҫлеттерме уҫӑ сервитут лартасси ҫинчен йышӑну тӑвать;";
26-мӗш пункта "технопаркӗсен," сӑмах хыҫҫӑн "пысӑк технологиллӗ сферӑри технопарксен, пысӑк технологиллӗ сферӑри технопарксен управляющи компанийӗсем," сӑмахсем хушса хурас;
1) 15 статьяра:
29-мӗш пункта "5-мӗш пунктӗнче" сӑмахсем хыҫҫӑн "1-мӗш пайӗн" сӑмахсем хушса хурас;
ҫакӑн пек ҫырса 31-мӗш пункт хушса хурас:
"31) территорине регион пӗлтерӗшлӗ сиплевпе сывлӑха ҫирӗплетмелли вырӑн е регион пӗлтерӗшлӗ курорт тесе йышӑнать, асӑннӑ территорисене аталантарассине, вӗсене сыхлассине тата вӗсен чиккисенче вырнаҫнӑ ҫут ҫанталӑкӑн сиплев ресурсӗсене Федерацин "Ҫут ҫанталӑкӑн сиплев ресурсӗсем, сиплевпе сывлӑха ҫирӗплетмелли вырӑнсем тата курортсем ҫинчен" 1995 ҫулхи нарӑс уйӑхӗн 23-мӗшӗнчи 26-ФЗ №-лӗ саккунӗпе килӗшӳллӗн сыхлассине тивӗҫтерет.";
2) 19 статьян 6-мӗш пунктне ", нотариуссем патшалӑхӑн тӳлевсӗр право пулӑшӑвӗпе тивӗҫтерекен тытӑмӗн шайӗнче тӳлевсӗр пурнӑҫланӑ нотариус ӗҫӗсемшӗн тивӗҫекен тӳлеве саплаштарасси" сӑмахсем хушса хурас;
3) 20 статьяна ҫакӑн пек ҫырса 21-мӗш пункт хушса хурас:
"21) вырӑнти хӑй тытӑмлӑх органӗсем тӗнчери тата тулашри экономика ҫыхӑнӑвӗсене йӗркелессине хӑйӗн компетенцийӗн шайӗнче право тӗлӗшӗнчен йӗркелесе тӑрать, вырӑнти хӑй тытӑмлӑх органӗсене вӗсем тӗн-чери тата тулашри экономика ҫыхӑнӑвӗсене йӗркелесе пынӑ чухне право, йӗркелӳ тата методика енӗпе пулӑшу парать;".

2 статья
Чӑваш Республикин "Чӑваш Республикинчи тӳлевсӗр право пулӑшӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунне (Чӑваш Республикин Саккунӗсен пуххи, 2012, 3 №; 2013, 10 №; 2014, 5, 12 №-сем; 2016, 4, 6 №-сем; 2017, 2 №; "Республика" хаҫат, 2018, нарӑс уйӑхӗн 21-мӗшӗ; 2020, пуш уйӑхӗн 11-мӗшӗ; 2021, нарӑс уйӑхӗн 25-мӗшӗ, юпа уйӑхӗн 
27-мӗшӗ; 2022, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ) ҫакӑн пек улшӑнусем кӗртес:
1) 2 статьян 3-мӗш пайне ҫакӑн пек ҫырса 21-мӗш пункт хушса хурас: 
"21) нотариуссем патшалӑхӑн тӳлевсӗр право пулӑшӑвӗпе тивӗҫтере-кен тытӑмӗн шайӗнче тӳлевсӗр пурнӑҫланӑ нотариус ӗҫӗсемшӗн тивӗҫекен тӳлеве саплаштарасси ҫинчен е саплаштару укҫине уйӑрса пама килӗш-менни ҫинчен калакан йышӑнӑва Федераци саккунӗпе пӑхса хӑварнӑ йӗр-кепе тӑвасси;";
2) 3 статьян 4-мӗш пайне ҫакӑн пек ҫырса абзацсем хушса хурас:
"Нотариуссем доверенноҫсене патшалӑхӑн тӳлевсӗр право пулӑшӑвӗпе тивӗҫтерекен тытӑмӗн шайӗнче Федераци саккунӗн 19 статйин 2-мӗш пайӗпе пӑхса хӑварнӑ тӗслӗхсенче тата Раҫҫей Федерацийӗн нотариат ҫинчен калакан саккунӗсемпе палӑртнӑ йӗркепе хӑйсен полномочийӗсене шута илсе ӗнентереҫҫӗ.
Чӑваш Республикин патшалӑхӑн тӳлевсӗр право пулӑшӑвӗпе тивӗҫтерекен тытӑмӗн ӗҫ-хӗлне нотариуссене хутшӑнтарассине Чӑваш Республикин Нотариат палати Федераци саккунӗпе килӗшӳллӗн туса пырать.";
3) 5 статьян 2-мӗш пайӗн 2-мӗш пунктне ҫакӑн пек ҫырса "д" ҫум пункт хушса хурас:
"д) тӑлӑх ачасен тата ашшӗ-амӑшӗн асӑрхавӗсӗр юлнӑ ачасен, тӑлӑх ачасен тата ашшӗ-амӑшӗн асӑрхавӗсӗр юлнӑ ачасен шутӗнчи ҫынсен еткер-лӗх прависене хӳтӗлесси ҫинчен;";
4) 9 статьяра:
2-мӗш пайра "Чӑваш Республикин черетлӗ финанс ҫулӗ тата планпа пӑхнӑ тапхӑр валли йышӑнакан республика бюджечӗ ҫинчен Чӑваш Республикин саккунӗпе ҫав тӗллевсем валли пӑхса хӑварнӑ укҫа-тенкӗ шайӗнче" сӑмахсене "Чӑваш Республикин республика бюджечӗн укҫи-тенки шучӗпе" сӑмахсемпе улӑштарас; 
ҫакӑн пек ҫырса 4-мӗш пай хушса хурас:
"4. Нотариуссем патшалӑхӑн тӳлевсӗр право пулӑшӑвӗпе тивӗҫтерекен тытӑмӗн шайӗнче тӳлевсӗр пурнӑҫланӑ нотариус ӗҫӗсемшӗн вӗсене тивӗҫекен тӳлеве саплаштарас ӗҫе Чӑваш Республикин республика бюджечӗн укҫи-тенки шучӗпе тӑваҫҫӗ.".

3 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 3-мӗш пункчӗ, 2 статйи 2024 ҫулхи кӑрлач уйӑхӗн 1-мӗшӗнчен пуҫласа вӑя кӗреҫҫӗ.
3. Ҫак Саккунӑн 1 статйин 2-мӗш пункчӗн виҫҫӗмӗш, тӑваттӑмӗш абзацӗсем 2024 ҫулхи авӑн уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи раштав уйӑхӗн 4-мӗшӗ

